钦定古今图书集成/明伦汇编/氏族典/第377卷 > 《凌迪知万姓统谱》 > 孔群
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔群

按《晋书孔愉传》：愉从弟群，字敬林，严叔父也。有智局，
志尚不羁。时匡术有宠于苏峻，群与从兄愉于横塘
遇之，群不视术，术怒，欲刃之，愉救获免。后峻平，王导
保存术，尝因众坐，令术劝群酒，以释横塘之憾。群曰：
“‘群非孔子，厄同匡人。虽阳和布气，鹰化为鸠’。识者犹
憎其目。导有愧色。任历中丞，性嗜酒，卒于官。”